open-index/open-wikipedia-markdown huggingface dataset:
Reduksie

**Reduksie** is 'n chemiese proses waarin die oksidasiegetal van 'n atoom verklein word. Dit beteken dat hierdie atoom een of meer elektrone opneem van 'n ander atoom of molekule. In elektrochemiese selle kan die elektrone ook van 'n elektrode opgeneem word. Hierdie elektrode word die *katode* genoem.

'n Voorbeeld van reduksie is die reaksie van 'n oplossing van 'n kopersout met 'n stuk yster wat in die oplossing gedompel word. Die koperione sal as kopermetaal op die stuk yster neerslaan en elke koperatoom daarby sal twee elektrone opneem:
::  Cu^{2+} + 2e^{-} \to Cu

Die oksidasiegetal van koper word hierdeur van 2+ na 0 verminder.

## Reduseermiddel 
Die twee elektrone word in hierdie geval van 'n *reduseermiddel* of *reduktor* opgeneem: die ysteratome lewer twee elektrone en gaan as Fe^{2+}-ione in oplossing. Hierdie ysteratome ondergaan daardeur die teenoorgestelde proses, wat oksidasie genoem word en waardeur die oksidasiegetal van yster van 0 na 2+ vergroot word.

## Kyk ook 
* Redoksreaksie
* Oksidasie
Krapogie

'n **Krapogie** (*Oophytum*) is 'n genus van vygies.

## Spesies 
Daar is twee spesies en albei is endemies aan Suid-Afrika:

* *Oophytum nanum* (Schltr.) L.Bolus
* *Oophytum oviforme* (N.E.Br.) N.E.Br.

Albei spesies kom op die Knersvlakte in die Sukkulente Karoo voor. Dit is dwergvygies wat net 5&nbsp;mm in deursnee word, maar hulle blommetjies kan 'n hele heuwelhelling pienk kleur.

## Verwysings
Zsa Zsa Gabor

**Zsa Zsa Gabor** (1917 - 2016) was 'n Hongaars-Amerikaanse aktrise van Joodse afkoms, maar was meer bekend vir haar skerp tong en nege huwelike. In 1936 het sy die Mej. Hongarye-kompetisie gewen. Sy was onder andere bekend vir een van haar uitsprake op 'n TV-geselsprogram: "''Ek is 'n uitstekende huishoudster; elke keer as ek 'n man los hou ek sy huis''".

## Beknopte biografie 
duimnael|links|upright|Zsa Zsa Gabor, ca. 1955
Sári Gábor is op 6 Februarie 1917 in Boedapest, Oostenryk-Hongarye, as tweede van drie dogters van Jolie (née Janka Tilleman) en Vilmos Gábor gebore. Haar ouer suster Magda en jonger suster Eva was ook, net soos sy, aktrises en sosiale vlinders.

Gábor begin haar loopbaan in 1936 in Wene. In 1941 emigreer sy van Hongarye na die Verenigde State van Amerika, waar sy in 'n gesogte aktrise met 'n "Europese flair en styl" ontaard, wie se persoonlikheid "sjarme en grasie uitstraal". Sy maak haar debuut in die rolprent *Lovely to Look At*. Sy het later in ''We're Not Married!'' opgetree en het 'n leidende rol in haar man, John Huston, se film *Moulin Rouge* (1952) gespeel. Huston het haar later as 'n "geloofwaardige" aktrise beskryf.

Naas haar loopbaan as akteur was Gabor bekend vir haar uitspattige Hollywood-lewenstyl, haar glansryke persoonlikheid, en haar baie huwelike. Sy was in totaal met nege mans getroud. Sy het op 'n keer gesê: "''Mans het nog altyd van my gehou en ek van hulle. Maar, ek hou van 'n manlike man, 'n man wat weet hoe om met 'n vrou te praat en haar te behandel – nie net 'n man met spiere nie''".

Sy is op 18 Desember 2016 by haar huis in Los Angeles, Kalifornië, aan 'n hartaanval oorlede. Sy was 99 jaar oud.

## Verwysings 
## Eksterne skakels 
*
Karoo-kruidjie-roer-my-nie

Die **Karoo-kruidjie-roer-my-nie** (*Melianthus comosus*) is net een van party plante wat as kruidjie-roer-my-nie bekend is.
Dit is inheems aan Suid-Afrika en kom veral in die die Kaapprovinsies in die suidelike Karoo voor. Dit word byvoorbeeld in die flora van Zuurberg-natuurpark aangetref wat nou deel is van die uitgebreide Addo-olifant Nasionale Park. Maar dit word ook in die ander provinsies behalwe KwaZulu-Natal en Limpopo aangetref. Dit is inheems in Lesotho en Namibië. Op die SANBI-rooilys is dit as 'veilig' (LC) gelys.

Dit is 'n struik wat vinnig groei en wat aromatiese blare het. Die klokvormige blomme is helderrooi met swart kolle aan die hals. Hulle trek voëls soos suikerbekkies aan. 

## Fotogalery 

Melianthus comosus 1.jpg
Melianthus comosus 3.jpg
Melianthus comosus, blom, Merops.jpg
Melianthus comosus, blomme en vrugte, Merops, a.jpg
Melianthus comosus, blomme, Merops, c.jpg
Melianthus comosus, droë vrugkapsules, a, Walter Sisulu NBT.jpg
Melianthus comosus, loof, Walter Sisulu NBT.jpg

## Verwysings
Matimba-kragstasie

[duimnael|300px|Die Matimba-kragstasie by [Lephalale.]]

Die **Matimba-kragstasie** is naby Lephalale in die Limpopoprovinsie geleë. Dit is 'n steenkool-aangedrewe kragstasie wat deur Eskom besit en bedryf word. Die woord "Matimba" beteken "krag" in Tsonga. 

## Geskiedenis en vermoë 
Die konstruksie van Matimba het in 1981 'n aanvang geneem. Die kragstasie bestaan uit ses 665&nbsp;MW eenhede met 'n totale vermoë van 3&nbsp;990&nbsp;MW, en was die grootste direkte droogverkoelde kragstasie ter wêreld, ten minste totdat die Medupi- en Kusile-kragstasies aanlyn gekom het. Die kragstasie is in diens gestel tussen 1988 en 1993. Steenkool word voorsien deur die Grootegelukmyn op die Waterberg-steenkoolveld. Die myn het 'n geskatte lewensduur van 35 jaar wat tot 50 jaar verleng kan word.

In 2012 is die opgradering van die volledige hoofstoomstelsel by Matimba deur Eskom oorweeg. Die werk is suksesvol deur die kragopwekking-afdeling van Babcock International gedoen.

## Eskom en bestuursdoeltreffendheid 
Vanaf 2008 het Eskom probleme ondervind met verhoogde elektrisiteitsverbruik wat hulle nie kon nakom nie weens die beperkte aanlegkapasiteit wat hulle gehad het. Hierdie uitdagings het Eskom genoodsaak om doeltreffender te wees in die bestuur van die aanlegbates wat hulle bedryf het (soos Matimba-kragstasie). In die periode 2007-2010 het Matimba-kragstasie deurgaans verbetering getoon op die gebiede van aanleg, finansiële en bedryfsprestasies. Dit was die standaarddraer vir die hele Eskom ten opsigte van aanleg- en bedryfsprestasie.

Teen 2018 het Matimba nie meer so goed gevaar nie. Dit was nie opgeneem in die groep kragstasies wat meer effektief was om te sluit as om voort te gaan nie (bv. Camden, Hendrina, Arnot, ens.) maar is opgeneem in die groep kragstasies wat oor 'n vyf-jaar tydperk (2019-2024) deur die regering verkoop sou word. Hierdie kragstasies sou voortgaan om krag op te wek, maar sou onafhanklik van die regering besit en bedryf word. Teen die einde van 2021 is geen kragstasies nog verkoop nie.

## Lugbesoedeling 
Eskom is die grootste enkele lugbesoedelaar in Suid-Afrika en Matimba is een van die slegste kragstasies as gevolg van sy steenkoolgebruik en ouderdom.

In Desember 2019 het Eskom weer aansoek gedoen om vrystelling van emissieregulasies by Medupi- en Matimba-kragstasies. As Eskom nie die omgewingsregulasies hoef te nakom nie, hoef hulle nie toerusting vir die vermindering van uitlaatgasse te installeer nie en sou dit baie geld bespaar.

Eskom het reeds vroeër aansoek gedoen om van die regering se emissielimiete van 1000 mg per kubieke meter vrygestel te word. Die nuwe aansoek was om die bestaande limiet van 3500 mg per kubieke meter tot 4000 mg per kubieke meter te verhoog.

## Verwysings
Araks

[duimnael|links|[Nasa-Satellietbeeld van die Araks tussen Armenië in die noorde en Turkye in die suide. Suid van die Araks is berg Ararat en noord van dié rivier is die Armeense hoofstad Jerewan geleë]]
Die **Araks**, **Aras**, **Arax** of **Araxes** (Armeens: Արաքս, Azerbeidjans: *Araz*, Grieks: Αράξης, Koerdies: *Erez*, Persies: ارس, Turks: *Aras*) is die grootste sytak van die Koera in die Kaukasus. Die rivier, met 'n lengte van 1&nbsp;072&nbsp;km, vloei deur Turkye, Armenië, Azerbeidjan en Iran.

Die Araks ontspring suid van Erzurum in die Bingöl-gebergte in Oos-Anatolië, Turkye. Aansluitend vloei die rivier in oostelike rigting en bereik die Armeens-Turkse grens. Hier vloei die Araks tussen die Armeense hoofstad Jerewan in die noorde en berg Ararat in die suide. Daarnaas vloei die rivier in 'n suidoostelike rigting en vorm die grens tussen Iran in die suidweste en die Azerbeidjanse eksklawe Nachitsjewan in die noordooste, aansluitend vloei die Araks in noordoostelike rigting en vorm die grens tussen Armenië en Iran, later Azerbeidjan en Iran. Op Azerbeidjanse gebied mond die Araks naby Sabirabad in die Koera uit, wat suidwes van Bakoe in die Kaspiese See vloei.

## Geskiedenis 
Nadat die Vrede van Goelistan as gevolg van die derde Russies-Persiese Oorlog (1804–1813) onderteken is, het die Araks saam met die Koera se onderloop tot die hedendaagse Nachitsjewan die grens tussen die Russiese Ryk en Persië gevorm. Met die Vrede van Toerkamantsjai ná die vierde Russies-Persiese Oorlog (1826–1828) het die Araks ook verder wes die grens tussen die Russiese Ryk en Persië geword, terwyl die grens aan die Kaspiese See verder suid geskuif is tot die huidige grens tussen Azerbeidjan en Iran.

## Verwysings 
## Eksterne skakels
Bryanston

**Bryanston** is 'n voorstad in die noorde van Johannesburg in Suid-Afrika.

## Verwysings 
## Sien ook 
* Bryanston Parallelmediumskool
Bramley, Johannesburg

duimnael|links|280px|Johannesburg se noordoostelike voorstede in 1929.

**Bramley** is 'n voorstad in die noorde van Johannesburg in Suid-Afrika.

## Verwysings
Koera

[duimnael|links|[Nasa-Satellietbeeld van die Koera in Gori, Georgië]]
[duimnael|links|Die Koera (Mtkwari) in die Georgiese hoofstad [Tbilisi]]
Die **Koera** (Armeens: Կուր, *Kur*, Azerbeidjans: *Kür*, Georgies: მტკვარი ''Mt'k'vari*, Koerdies: *rûbara kur*, Turks: *Kura'') is die grootste rivier in die Kaukasus. Die rivier, met 'n lengte van 1&nbsp;515&nbsp;km, vloei deur Turkye, Georgië en Azerbeidjan. Die rivier word matig besoedel deur groot industriële sentra soos Tbilisi en Roestawi in Georgië.

Die Koera ontspring wes van Ardahan in Oos-Anatolië, Turkye. Aansluitend vloei die rivier in 'n noordoostelike rigting en bereik Georgië, waar die rivier Mtkwari genoem word. Net suid van Suid-Ossetië naby Gori draai die Koera in suidoostelike rigting en vloei deur die Georgiese hoofstad Tbilisi. Daarna vloei die rivier verder in suidoostelike rigting deur Azerbeidjan, waar die Araks, die Koera se grootste sytak, naby Sabirabad in die rivier uitmond. Verder suidoos mond die Koera in die Kaspiese See uit.

## Verwysings 
## Eksterne skakels
Oos-Afrikaanse geelhout

Die **Oos-Afrikaanse geelhout** (*Afrocarpus gracilior* (Pilg.) C.N.Page) is 'n naaksadige boom wat inheems is aan die subtropiese woude van Uganda, Kenia en Ethiopië. Nes die naverwante Outeniekwageelhout is dit 'n immergroen regop boomspesie wat tot meer as 20&nbsp;m hoog kan word. Dit het lans- tot lynvormige blare wat 5–10&nbsp;cm lank kan word. Die blomme is nie opvallend nie, en dit kry bessieagtige vrugte wat net een saad bevat en eers groen is en dan geel word wanneer dit ryp is.

## Fotogalery 

Podocarpus gracilior1.jpg
Podocarpus gracilior2.jpg
Starr 040812-0014 Podocarpus sp..jpg
Starr 061224-2818 Podocarpus sp..jpg
Starr 061224-2820 Podocarpus sp..jpg
Starr 061224-2850 Afrocarpus gracilior.jpg
Starr 061224-2855 Podocarpus sp..jpg

## Verwysings
Blouooguintjie

Die **blouooguintjie** (*Moraea aristata*) is 'n endemiese geofiet wat oorspronklik op die Kaapse Skiereiland tussen Kaapstad en Rondebosch voorgekom het. Die enigste steeds bestaande populasie word in Observatory aangetref. Dit omvat minder as 50 plantjies in 'n habitat wat volledig getransformeer is. Daar is baie indringerplante, veral grasse. Op die SANBI-rooilys is dit as 'n 'kritiek bedreigde' spesie (CR D) gelys. Hierdie spesie staan op die rand van uitsterwing in die wildernis.

## Fotogalery 

Moraea aristata1 (1).jpg
Moraea aristata.jpg
Moraea aristata1 (11).jpg

## Verwysings
Birnam, Johannesburg

duimnael|links|280px|Johannesburg se noordoostelike voorstede in 1929.

**Birnam** is 'n voorstad van Johannesburg in Suid-Afrika.

## Verwysings
Cyrildene

duimnael|links|300px|'n Straattoneel in Chinatown in Derricklaan van Cyrildene, Johannesburg (Mei 2011)
**Cyrildene** (vereenvoudigde Chinees: 西里尔德纳; Tradisionele Chinees: 西里爾德納) is 'n voorstad van Johannesburg in Suid-Afrika.  Die area is oos van die Johannesburgse middestad geleë en is omring deur die voorstede van Linksfield, Observatory en Bruma. Dit is bekend as 'n nuwe "Chinatown" wat op Derricklaan ontstaan het. Hierdie nuwe Chinatown word nou as die hoof-Chinatown in Johannesburg beskou, en vervang die vorige Chinatown in Commissionerstraat in die middestad van Johannesburg. Dit is geleë in Streek E van die Stad van Johannesburg se Metropolitaanse Munisipaliteit. 

## Geskiedenis 
Die voorstad is geleë op 'n ou Witwatersrand-plaas genaamd Doornfontein. Dit is op 18 Mei 1938 as voorstad verklaar en word vernoem na die landontwikkelaar se seun, Cyril Cooper. In  2013 was daar 57 verskillende plaaslike Chinese verenigings wat in die Cyrildene se Chinatown bedryf word. Dié  Chinatown het 'n *paifang* (Chinese boog-hek).

## Bekende inwoners 
links|duimnael|Paifang in Derricklaan (Desember 2018)
L. Ron Hubbard, het vir 'n paar maande in die 1960's in Cyrildene gewoon. Die gebou word nou gebruik as 'n museum wat L Ron Hubbard se "bydraes tot die Suid-Afrikaanse vrede vereer".  Die huis, op Hannabenstraat 40, is in 1951 gebou vir die Griekse houthandelaar Manos Broulidakis en is ontwerp deur Frank Ludwig. 

## Verwysings
Shimon Peres

[duimnael|links|thumbtime=00:03|[Jasser Arafat en Shimon Peres]]

**Shimon Peres** (Hebreeus: שמעון פרס ), gebore as *Szymon Perski*, (2 Augustus 1923 in Vishnyeva, Pole – 28 September 2016 in Ramat Gan) was 'n Israelse politikus. Hy was eers lid van die Mapai-party, daarna die Rafi-, die Verbond-, die Arbeidsparty en uiteindlik Kadima.

Peres is oorspronklik afkomstig uit Pole, maar emigreer in 1934 na die Britse mandaat van Palestina.

Hy was die Eerste Minister in 1977 (waarnemend), van 1984 tot 1986 en van 1995 tot 1996 gewees. Hy het ook van 2007 tot 2014 die amp van president beklee. Daarbenewens het hy (adjunk-)ministersposte beklee en was hy baie jare lank 'n partyleier. Van 1959 tot 2007 was hy 'n lid van die Knesset gewees.

Peres het sy mening gewysig en 'n voorstander van die Tweestaatoplossing geword: naas Israel, ook 'n Palestynse staat.

In 1994 het hy vanweë die Oslo-ooreenkomste saam met Jasser Arafat en Yitzhak Rabin die Nobelprys vir Vrede ontvang.

## Verwysings 
## Eksterne skakels 
* 
*  Shimon Peres, webwerf van die Knesset
Godavari

Die **Godavari** (Marathi: गोदावरी, Telugu: గోదావరి) is 'n groot oos-vloeiende rivier in Indië. Die rivier, met 'n lengte van 1&nbsp;465&nbsp;km (910&nbsp;myl), is ná die Indus, die Brahmaputra en die Ganges die vierde langste rivier in Suid-Asië. Die Godavari word in Hindoeïsme as heilig beskou, wat van dié rivier 'n belangrike pelgrimstog vir Hindoes maak.

[duimnael|links|[Nasa-Satellietbeeld van die Godavari (bo) en die Krisjna (onder) se mondings in die Golf van Bengale]]
duimnael|links|Sononder oor die Godavari
Die Godavari ontspring in die Wes-Ghats in Wes-Indië, net wes van Nashik in die deelstaat Maharashtra, sowat 80&nbsp;km oos van die Arabiese See. Aansluitend vloei dié rivier in 'n suidoostelike rigting net suid van Aurangabad en bereik later die deelstaat Andhra Pradesh, waar dié rivier in 'n wye boog noordoos van Hyderabad vloei. Vir 'n kort tyd vorm die Godavari die grens tot Maharashtra en aansluitend tot Chhattisgarh. Nadat dié rivier die Oos-Ghats deurkruis het, mond hy verder suidoos in 'n wye delta in die Golf van Bengale uit, net noord van die Krisjna se monding.

## Verwysings 
## Eksterne skakels
Halldor

Halldór is manlike voornaam in Ysland en die Faroëreilande.

Die naam kom uit die Oud-Noorse *Hallþórr* en beteken "Thor se rots" (*hallr* = "heuwel, rots, groot klip").

## Ander vorme 
* **Hallþór** (Yslands)
* **Haldor** (Deens, Noors)

## Bekende naamdraers 
* Halldór Laxness (1902–1998), Yslandse skrywer en nobelpryswenner in die letterkunde
* Halldór Ásgrímsson (1947–2015), Yslandse politikus en eerste minister
* Halldór Stefánsson (1892–1979), Yslandse skrywer
* Haldor Halderson (1900–1965), kanadese yshokkiespeler
* Haldor Topsøe (1913–2013), Deense ondernemer en stigter van die gelyknamige vervaardiger van katalisators

## Afgeleide name 
* Haldórsvík, plek op die Faroëreilande

## Sien ook 
* Halldórsson, Halldórsdóttir
* Noord-Germaanse Voorname

## Verwysings
Lys van die mees algemene voorname in Ysland

Hierdie is 'n **lys van die mees algemene voorname in Ysland **in 2012.
Voorname is in Ysland, naas die patronyn, die belangrikste deel van ´n persoon se naam. Die volgende lys gee nie die mees gewilde babaname van die jaar weer nie, maar gee inligting oor die absolute aantal van persone met ´n spesifieke naam in Ysland.

## Manlike en vroulike voorname 
duimnael|500x500px|Frekwensie van manlike voorname (17 Augustus 2013)
duimnael|500x500px|Frekwensie van vroulike voorname (17 Augustus 2013)
Die mees algemene manlike en vroulike voorname in Ysland in 2012:

## Verwysings 
## Eksterne skakels 
* statice.is: Naamstatistieke
Jón

**Jón** (IPA: [joun], [jɔun]) is 'n Yslandse en Faroese manlike voornaam.

## Oorsprong en betekenis 
*Jón* is 'n vorm van die voornaam Johannes , en beteken "Die Here (JHWH) is genadig'.

## Verspreiding 
Die voornaam was in 2012 die mees algemene manlike voornaamste naam in Ysland opgevolg deur Sigurður en Guðmundur.

## Variante 
'n Vorm van die voornaam is Jónsi.
Vroulike vorms is Jónína of Jóna.

Ander Yslandse vorms van die naam is Jóhann, Jóhannes , en die Faroese Jógvan.

## Naamdraers 
### A 
* Jón Hnefill Aðalsteinsson (1927-2010), Yslandse  wetenskaplike en volkloris
* Jón Arason (1484-1550), Yslandse Rooms-Katolieke biskop van Hólar
* Jón Bjarni Atlason (* 1971), Yslandse Duitskundige

### A 
### H 
### L 
* Jón Laxdal (eintlik, *Jón Laxdal Halldórsson*; 1933-2005), Yslandse akteur en regisseur
* Jón Leifs (1899-1968), Yslandse komponis
* Jón Loftsson (1124-1197), Yslandse Gode, geleerde en stam-leier

### M 
### O 
* Jón Óskar (eintlik, *Jón Óskar Ásmundsson*; 1921-1998), Yslandse digter, skrywer, musikant en vertaler

### P 
* Jón Pálmason (1888-1973), Yslandse politikus
* Jón Krosslá Poulsen (* 1988), sokkerspeler van die Faroëreilande

### S 
* Jón Páll Sigmarsson (1960-1993), Yslandse kragatleet
* Jón Trausti Sigurðarson (b. 1982), Yslandse koerantredakteur
* Jón Sigurðsson (1811-1879), Yslandse politikus
* Jón Jósep Snæbjörnsson (b. 1977), Yslandse musikant
* Jon Stephenson von Tetzchner (* 1967), Yslandse telekommunikasie-navorser en ondernemer
* Jón Steingrímsson (1728-1791), Yslandse priester
* Jón Sveinsson (1857-1944), Yslandse skrywer

### T 
* Jon Törklánsson (* 1962), Yslandse kunstenaar
* Jón Trausti (1873-1918), Skuilnaam van *Gudmundur Magnusson*, Yslandse skrywer

### V 
* Jón Vídalín (1666-1720), Yslandse predikant, biskop van Skálholt

### Þ 
* Jón Þórðarson († 1397), Yslandse priester
* Jón Þorláksson (1744–1819), Yslandse skrywer en vertaler
* Jón Þorláksson (1877–1935), Yslandse politikus

### Ö 
* Jón Ögmundsson (1052-1121), Yslandse biskop

## Fiktiewe Naamdraers 
* *Jón Hreggviðsson*, ´n Karater in die verhaal "Die klok van Ysland (Íslandsklukkan) van Halldór Laxness

## Sien ook 
* Jónsson
* Jónsdóttir
* Jon

## Verwysings
Bergaandblom

Die **bergaandblom** (*Gladiolus tristis*) is 'n plant wat endemies aan Suid-Afrika is. Dit kom in die Wes-Kaap voor. Op die SANBI-rooilys is dit as 'veilig' (LC) gelys.

Dit is 'n meerjarige geofiet wat 60 – 90&nbsp;cm hoog kan word en stam uit vogtige plekke van die kus tot in die berge. Die plant kan deur sy saad of deur sy knolle vermeerder word en het groot welriekende blomme.

Hierdie spesie was een van die eerste van die genus *Gladiolus* wat in Europa ingevoer is. In 1745 verskyn dit in Chelsea Physic Garden in Londen, Engeland. Die plant word as snyblom gekweek. Daar is nou talle hibride soos die colvillei-hibride wat uit *G. tristis* en *G. cardinalis* ontstaan het.

Die spesie het verskeie plaaslike name: *reebokblom*, *rooi-afrikaner* en *trompetter*.

## Fotogalery 

Gladiolus tristis Silvermine Sept 13 (4).jpg
唐菖蒲屬 Gladiolus tristis -澳洲 Garden of St Erth, Australia- (11007184305).jpg
Gladiolus tristis Silvermine Sept 13 (1).jpg
Gladiolus tristis (atypical pinkish form) 1DS-II 3-5703.jpg
Gladiolus tristis (atypical pinkish form) 1DS-II 3-5704.jpg
Gladiolus tristis 1DS-II 3-8223.jpg

## Verwysings
Loeries

**Loerie** verwys na voëlspesies in een van die volgende families:

* Musophagidae, veral genus *Tauraco*,
* Trogonidae, insluitend die Bosloerie,
* Cuculidae: die Vleiloeries (genus *Centropus*)
Narmada

Die **Narmada** (Hindi: नर्मदा, *narmadā*, [nʌɽmʌdɑː], Goedjarati: નર્મદા નદી), **Nerbudda** of **Rewa** is die grootste wes-vloeiende rivier in Indië. Die rivier, met 'n lengte van 1&nbsp;315&nbsp;km (817&nbsp;myl), is ná die Indus, Brahmaputra, Ganges en Godavari die vyfde langste rivier in Suid-Asië. Die Narmada word in die Hindoeïsme as heilig beskou, wat van dié rivier 'n belangrike pelgrimstog vir Hindoes maak. Dié rivier vorm die tradisionele grens tussen Noord-Indië met die Gangesvallei en Suid-Indië met die Dekan-plato. Die Narmada se hele rivierloop word in die noorde deur die Vindhya- en in die suide deur die Satpura-gebergtes begrens. Daarbenewens vorm die Narmada se onderloop die noordelike grens van die Wes-Ghats.

[duimnael|links|Marmerklippe langs die Narmadarivier naby [Jabalpur]]
duimnael|links|Die Narmada in Omkaresjwar
Die Narmada ontspring in die Amarkantak-plato in Sentraal-Indië, net oos van Jabalpur in die deelstaat Chhattisgarh. Aansluitend vloei dié rivier in 'n westelike rigting en bereik die deelstaat Madhya Pradesh. Hier vloei dié rivier net suid van Bhopal en Indore. Daarna bereik die Narmada die deelstaat Goedjarat net suid van Vadodara en mond net noord van Surat in die Golf van Khambhat, wat deel uitmaak van die Arabiese See, uit.

## Verwysings 
## Eksterne skakels
Gemsboksuring

Die **gemsboksuring** (*Anacampseros telephiastrum*) is 'n plant wat endemies is aan Suid-Afrika. Dit kom veral in die Wes-Kaap, maar ook in die suidelike Noord-Kaap, die Oos-Kaap, die Vrystaat en die suide van KwaZulu-Natal voor. Hul volksnaam dui daarop dat dit 'n voorkeur weiplant vir gemsbokke was wat eens in die Karoo voorgekom het.

Dit is 'n dwergvetplantjie wat vlesige blaarrosette vorm. Dit kan matte vorm en bring pienk blommetjies voort aan die eindpunt van 'n soepel raseem. Die blomme gaan slegs vir 'n kort wyle in helder sonlig oop. Dit groei in droë en klipperige streke, veral in die skaduwee van struike of klippe. Dit word dikwels saam met *Euphorbia pentagona* of *Cotyledon tigrina* aangetref.

Die plante is reeds voor 1730 in Engeland gekweek, en die blomme is in 1732 uitgebeeld. Tipies sou hierdie plante in glashuise egter normale blomknoppe vorm sonder dat die blomme ooit oopgaan.

## Fotogalery 

Talinum anacampseros Plantarum Historia Succulentarum Volume 1 Plate 3 Detail.jpg
Talinum anacampseros Plantarum Historia Succulentarum Volume 1 Plate 3.jpg
Anacampseros telephiastrum - Bonnievale 3.jpg
Anacampseros telephiastrum 2017-09-26 4382b.jpg
Anacampseros telephiastrum 1DS-II 3-1780.jpg
Anacampseros telephiastrum flower - Bonnievale 2 - Copy.jpg

## Verwysings
Pempempie

Die **pempempie** (*Cyrtanthus tuckii* Baker) is 'n blomdraende plant en geofiet wat inheems aan Suid-Afrika en Eswatini is. Dit kom in die Oos-Kaap, KwaZulu-Natal, Vrystaat, Mpumalanga, Gauteng en Limpopo voor. Moenie hierdie plant met die piempiempie van die Wes- en Noord-Kaap verwar nie. Hulle is nie naverwante spesies nie. Op die SANBI-rooilys is die pempempie as 'veilig' (LC) gelys.

Hierdie geofiet is moeilik om te kweek. Dit kom in grasland en op vogtige plekke voor.

## Fotogalery 

Cyrtanthus tuckii var transvaalensis, Rietvlei NR, a.jpg
Cyrtanthus tuckii var transvaalensis, Rietvlei NR, c.jpg
Cyrtanthus tuckii var transvaalensis, Rietvlei NR, d.jpg

## Verwysings 
## Eksterne skakels 
*
Grasklawer

Die **grasklawer** (*Trifolium angustifolium* L.) is 'n klawerspesie wat uit die Middellandse Seegebied stam, maar wat 'n uitheemse onkruid in ander gebiede met 'n mediterreense klimaat soos Chili, Australië, Kalifornië en ook Suid-Afrika geword het.

Dit is 'n eenjarige plant wat in braakgronde, oop veld of weidegronde voorkom en in Suid-Afrika 'n onkruid is.

## Fotogalery 

Flower April 2010-9.jpg
Narrow-leaved Clover (3212204226).jpg
Trifolium angustifolium flowerhead3 (10619863186).jpg
Trifolium angustifolium-Trèfle à feuilles étroites-20160617.jpg

## Verwysings
Einar

**Einar** is 'n manlike voornaam.

## Oorsprong en betekenis 
Die voornaam kom uit Yslands en het sy oorsprong in die ou-Yslandse voornaam *Einarr* < **Aina-harjaz* ('alleen' + 'vegter").

Die vooraam *Einar* was in 2012 een van die ses mees gewildste Yslandse manlike voorname.

## Bekende Naamdraers 
* Einar Billing (1871–1939), Sweedse teoloog
* Ole Einar Bjørndalen (gebore 1974), Noorweegse tweekampatleet
* Einar Enevoldson (* 1932), Noorweegse sweefvliegtuig-vlieënier
* Einar Førde (1943–2004), Noorweegse politikus
* Einar Gerhardsen (1897–1987), Noorweegse politikus
* Einar Már Guðmundsson (b. 1954), Yslandse skrywer
* Einar Haugen (1906–1994), Amerikaanse taalkundige
* Einar Heimisson (1966–1998), Yslandse skrywer
* Einar Hólmgeirsson (* 1982), Yslandse handbalspeler
* Einar Jónsson (1874–1954), Yslandse beeldhouer
* Einar Kárason (b. 1955), Yslandse skrywer
* Einar Karlsson (stoeier) (1908–1980), Sweedse stoeier
* Einar Karlsson (sokkerspeler), Sweedse sokkerspeler in die 20ste eeu.
* Einar Hjörleifsson Kvaran (1859–1938), Yslandse skrywer
* Bjørn Einar Romøren (gebore 1981), Noorweegse ski-sprongatleet
* Einar Schleef (1944–2001), Duitse skrywer en regisseur
* Einar von Schuler (1930–1990), Duitse geleerde in nabye-Oosterse studies
* Einar Snitt (†), Sweedse sokker doelskieter 1926–1936
* Jan Einar Thorsen (gebore 1966), Noorweegse Alpine skiër
* Einar Fróvin Waag (1894–1989), politikus en bierbrouer van die Faroëreilande

### Fiktiewe Naamdraers 
* Einar Suðringur (ook *Einar van die suidelike Eilande*), figuur in die Faroese Sage
* Einar Brane alias Einar Lindeberg is 'n karakter uit die eerste Kalle-Blomquist-roman van Astrid Lindberg. Hy is Eva-Lotta Lisander se oom ('n neef van haar moeder) en 'n juweel dief, wat sy makkers ingedoen het en in Kleinköping by Eva se ouers probeer skuil.

## Sien ook 
* Einarsson, Einarsdóttir: van *Einar* afgeleide Yslandse Patronyme

## Individuele bewyse
Piempiempie

Die **piempiempie** (*Chasmanthe floribunda* (Salisb.) N.E.Br.) is 'n plant wat endemies is aan Suid-Afrika. Dit kom in die Wes- en Noord-Kaap voor en dit is op die SANBI-rooilys as 'veilig' (LC) gelys. Moenie hierdie plant met die pempempie van die ooste van Suid-Afrika en Eswatini verwar nie. Hulle is nie naverwante spesies nie.

Dit is 'n bladwisselende geofiet wat 50 tot 120&nbsp;cm hoog word en knolle vorm wat 6 -7&nbsp;cm in deursnee word. Die stam is regop en gewoonlik vertak. Die blare is swaardvormig en 2,5 - 3,5&nbsp;cm breed. Die blomme is sonder reuk en vorm 2 - 2,5 lang oranje pypies. Die variant var. *duckittii* het gelerige blomme.  Jangroentjies en kleinrooibandsuikerbekkies besoek die blomme vir die nektar en bevrug die plant.
## Fotogalery 

Chasmanthe floribunda 1.jpg
Chasmanthe floribunda 1c.JPG
Chasmanthe floribunda 2.jpg
Chasmanthe floribunda 2c.JPG
Chasmanthe floribunda 3.jpg
Chasmanthe floribunda 3c.JPG
Chasmanthe floribunda 4.jpg
Chas floribunda var duckittii.JPG
Chasmanthe floribunda var duckittii.JPG
Chasmanthe floribunda (4361100234).jpg

## Verwysings
Nestlé Bear Brand

duimnael|Daihatsu Luxio-minibus in Bear Brand se advertensieveldtogte gebruik.

**Bear Brand** is 'n Switserse handelsmerk van poeier- en gesteriliseerde melk wat in 1976 bekendgestel is, en deur Nestlé besit word. 

Dit word in die hele Suidoos-Asië en op die maan verkoop. Die Indonesiese naam is Susu Cap Beruang, Bear Brand staan ook bekend as Marca Oso.

## Geskiedenis 
Bear Brand se gesteriliseerde melk verskyn die eerste keer in die 1900's op die mark as Marca Oso of Bear Brand Swiss Milk. In 1976 is Bear Brand Instant Filled Milk Powder bekendgestel.

## Variante 
* Bear Brand Swak Pack – 33&nbsp;g
* Bear Brand – 80&nbsp;g
* Bear Brand – 150&nbsp;g
* Bear Brand – 320&nbsp;g
* Bear Brand – 700&nbsp;g
* Bear Brand Tipid Pack – 900&nbsp;g
* Bear Brand – 1100&nbsp;g (in blik)
* Bear Brand Mega Tipid Pack – 1200&nbsp;g
* Bear Brand Super Tipid Pack – 1600&nbsp;g
* Bear Brand – 2200&nbsp;g (in blik)
Ook bonuspakke:
* Bear Brand 150&nbsp;g+15&nbsp;g
* Bear Brand 320&nbsp;g+10&nbsp;g
* Bear Brand 900&nbsp;g+100&nbsp;g

In 2008 is **Bear Brand Lunch** bekend gestel as een van die meer gewilde drankies. Hierdie weergawe van Bear Brand-melk het gevolg kort na die ineenstorting van die Energen-drankmark. Dit is waarskynlik een van Nestle se reaksies op Sigmavit, en Bear Brand Choco, 'n sjokolademelkdrankproduk, is ook beskikbaar naas Bear Brand Adult Plus. In 2011 het hulle Bear Brand Adult Plus bekendgestel. Bear Brand Jr. is 'n produk van die melkaanvullingsproduk en is voorheen 'Bear Brand 1+' genoem, 'n melkaanvullingsmerk wat in 2001 bekendgestel is.
Highlands-Noord

duimnael|links|280px|Johannesburg se noordoostelike voorstede in 1929.

**Highlands-Noord** is 'n voorstad van Johannesburg in Suid-Afrika.

## Verwysings
Pompombossie

Die **pompombossie** (*Campuloclinium macrocephalum* (Less.) DC.) is 'n kategorie-1 indringerplant afkomstig vanaf Suid-Amerika. Dit is vanaf 1970 in Suid-Afrika opgemerk. Dit kom in al die provinsies voor maar is die volopste in Gauteng. Dit is ‘n regopgroeiende meerjarige plant wat tot 1,5 m hoog word met helderpienk tosselvormige blommetjies.

Die plant het geen natuurlike vyande in Suid-Afrika nie en sy verspreiding het die afgelope vyf jaar verdubbel. Die plant is giftig en uiters moeilik om te beheer. Die Lekgalameetse-natuurreservaat in die Wolkberg-gebied suidoos van Tzaneen is die ergste aangetas.

## Fotogalery 

Eupatorium macrocephalum01.jpg
Eupatorium macrocephalum02.jpg
Eupatorium macrocephalum03.jpg
Eupatorium macrocephalum04.jpg
Eupatorium macrocephalum05.jpg

## Sien ook 
* Lys van indringerplante in Suid-Afrika

## Verwysings 
## Eksterne skakels 
*  Hoe om die indringerplant te beheer
* https://www.sanbi.org/resources/infobases/invasive-alien-plant-alert/campuloclinium-macrocephalum/
Heriotdale

duimnael|links|270px|Op dié Johannesburgse straatkaart van 1929 word Heriotdale nog nie as 'n dorpsgebied aangedui nie.
**Heriotdale** is 'n voorstad van Johannesburg in Suid-Afrika, in die voormalige "Area 9". Dis sowat 8 km oos van die stadsaal geleë.

Heriotdale beslaan sowat 0,6&nbsp;km² in Johannesburg se munisipale gebied, plus nog ’n gedeelte van 0,1&nbsp;km² oorkant die stad se grens met Ekurhuleni in wat destyds die stad Germiston was. Die twee dele word geskei deur Laer-Germistonweg. In die noorde grens albei aan die M2 (François Oberholzer-snelweg) en albei lê noord van Rosherville en die Simmer & Jack-myn. Heriotdale, Johannesburg, lê suid van Cleveden en Cleveland asook The Gables, en Heriotdale, Germiston, suid van Malvern-Oos en Wychwood. 

Die Johannesburgse voorstad is uitgelê op die plaas Doornfontein, in Oktober 1946 geproklameer en na die uitgediende Heriotmyn genoem wat in 1887 gestig is. Die myn se naam is na bewering afgelei van die Skotse goudsmid George Heriot (1563–1624), die "Jingling Geordie" in sir Walter Scott se roman *The Fortunes of Nigel*. Sommige kenners beweer egter die myn is genoem na Heriot in Midlothian, Skotland, ’n naam wat in 1164 voorkom as *Herth* en in 1198 as *Hereget*, wat daarop dui dat dit afgelei is van Ou-Engels *here-geat*, wat *’n gaping of opening in die heuwels waardeur ’n leër dalk kan beweeg"beteken.

Heriotdale was nog altyd ’n nywerheidsgebied. Tussen 1934 en 1961 is net een keer munisipale kiesers hier getel, drie Engelssprkeendes in 1961. In die sensus van 2011 is 13 bewoners aan die Germistonse kant getel en sewe aan die Johannesburgse kant, van wie 19 swart was en een Indies/Asies.

## Bronne 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers
*  Stals, prof. dr. E.L.P (red.). 1978.  *Afrikaners in die Goudstad. Deel 1. 1886 - 1924''. Kaapstad en Pretoria: HAUM.

## Verwysings
Krisjna (rivier)

Die **Krisjna** (Marathi: कृष्णा नदी *Kr̥ṣṇā nadī*, Kannada: ಕೃಷ್ಣಾ ನದಿ *Kr̥ṣṇā nadi*, Telugu: కృష్ణా నది *Kr̥ṣṇā nadi*) is 'n groot oos-vloeiende rivier in Indië. Die rivier, met 'n lengte van 1&nbsp;290&nbsp;km (800&nbsp;myl), is ná die Indus, Brahmaputra, Ganges, Godavari en Narmada die sesde langste rivier in Suid-Asië. Die Krisjna word in Hindoeïsme as heilig beskou, wat van dié rivier 'n belangrike pelgrimstog vir Hindoes maak. Dié rivier is genoem ná die Hindoegod Krisjna.

[duimnael|links|[Nasa-Satellietbeeld van die Godavari (bo) en die Krisjna (onder) se mondings in die Golf van Bengale]]
Die Krisjna ontspring in die Wes-Ghats in Wes-Indië, net suid van Pune in die deelstaat Maharashtra, sowat 64&nbsp;km oos van die Arabiese See. Aansluitend vloei dié rivier in 'n suidoostelike rigting net noord van Kolhapur en bereik later die deelstaat Karnataka, waar dié rivier in 'n oostelike rigting vloei. Daarna bereik die Krisjna die deelstaat Andhra Pradesh, waar dié rivier in 'n wye boog suid van Hyderabad vloei en aansluitend Vijayawada bereik. Nadat dié rivier die Oos-Ghats deurkruis het, mond hy verder suid in 'n wye delta in die Golf van Bengale uit, net suid van die Godavari se monding.

## Verwysings 
## Eksterne skakels
Geelgousblom

Die **geelgousblom** (*Gazania lichtensteinii* Less.) is een van die plante wat gousblom genoem word. Dit is inheems aan Suid-Afrika (Wes- en Noord-Kaap) en Namibië. Op die SANBI-rooilys is dit as 'veilig' gelys.

Dit is 'n eenjarige kruid wat 20&nbsp;cm hoog kan word. Die blare is tot 4&nbsp;cm lank en die blomhofie tot 4&nbsp;cm in deursnee.

Dit kom wydverspreid deur die sukkulente Karoo voor. Die klein saadjies het donserige haarpluis wat dit help om deur die wind verspreid te word. Jong saailinge groei die beste op growwe, onbedekte grond waar hulle geen kompetisie van gevestigde plante kry nie. Dit is veral vir volstruise baie smaaklik.

## Verwysings
Bergpalm

Die **bergpalm** of **waterbergbroodboom** (*Encephalartos eugene-maraisii*) is 'n spesie van die genus *Encephalartos* en is endemies aan Limpopo. Dit is beperk tot die Waterberg-gebied in Limpopo. Op die SANBI-rooilys is dit as bedreigde spesie (EN) gelys. Die populasie het in die laaste generasie (ongeveer 30 jaar) met meer as 50% afgeneem en daar bly net ongeveer 900 indiwidue oor.

Dit is 'n boom wat tot 3&nbsp;m hoog word. Sy sierlike blare word 1&nbsp;m lank. Die plant se FSA-nommer is 3.1. In Engels staan dit bekend as *Waterberg cycad*.

## Fotogalery 

Encephalartos eugene-maraisii, keëls, Manie van der Schijff BT.jpg
Encephalartos eugene-maraisii 2.jpg
Encephalartos eugene-maraisii furnas 2015 (01).jpg
Encephalartos eugene-maraisii furnas 2015 (02).jpg
Encephalartos eugene-maraisii, met keëls, b, Manie van der Schijff BT.jpg
IMG 7181-Encephalartos eugene-maraisii.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
De Kat

**De Kat** is 'n Suid-Afrikaanse tydskrif vir die luukse leefstylmark wat deur African Sky Media besit word. Die eerste uitgawe het in 1985 in Afrikaans verskyn en die tydskrif het sy 30ste bestaansjaar in 2015 gevier. Dit is sedert die einde van 2006 ook in Engels beskikbaar. 

## Verwysings 
## Eksterne skakels 
* De Kat se webtuiste
Kussingvygie

Die **Kussingvygie** (*Stomatium mustellinum*) is 'n vetplantjie uit die vygiefamilie *Aizoaceae*. Dit is endemies aan Suid-Afrika en kom in die Noord-Kaap en die Vrystaat voor. Op die SANBI-rooilys is dit as 'veilig' (LC) gelys.

Dit is 'n klein meerjarige plantjie wat rosette vorm. Dit het 4-6 paar klein blaartjies op kort takkies. Beide blare wat 'n paar vorm het 'n onreëlmatige amper driehoekige deursnee wat aan die top gekield of bootvormig is. Die rande en die kiel is breedgetand. Die blare is grysgroen en rubberagtig. Dit kry enkele blomme wat 30&nbsp;mm in deursnee is en baie fyn geel blomblaartjies het.

Soos talle ander Suid-Afrikaanse spesies word hulle ook in tuine in ander lande, soos in die deelstaat Colorado van die Verenigde State gekweek.

*S. mustellinum* is 'n diagnostiese spesies van 'n grasveld-plantegroeitipe , soos dit in Bloemfontein aangetref word en wat *Oropetium capense – Eragrostis nindensis* genoem word. 

## Verwysings
Visbekvygie

**Visbekvygie**  of **visbekkie** (*Gibbaeum pubescens*) is 'n dwergplantjie wat endemies aan Suid-Afrika is. Dit kom in die Wes-Kaap voor, byvoorbeeld op die Anysberg. Dit word op die SANBI-rooilys as *veilig* (LC) gelys.  Dit groei veral op vlaktes of skuintes wat met kwarts bedek is.

Die vetplantjie bestaan uit twee dik blaadjies. Die een is 'n bietjie langer as die ander en saam lyk hulle op 'n vis se bek. Dit verklaar die naam *visbekkies* vir hierdie spesie. Dié spesie is naverwant aan die haaibekkie *G. shandii*.
Die plantjie word net 5&nbsp;cm hoog, maar groei in polle wat 10&nbsp;cm of meer breed word.

## Fotogalery 

Gibbaeum pubescens - Quarzfeld AnysbergPICT1437.jpg|*G. pubescens* op die Anysberg se kwartsveld
Gibbaeum pubescens AnysbergPICT1438.jpg|*G. pubescens* op die Anysberg se kwartsveld
Gibbaeum pubescens - N Barrydale 1.jpg|Naby Barrydale
Gibbaeum pubescens - N Barrydale 2.jpg|Naby Barrydale
Gibbaeum pubescens 1DS-II 3-6053.jpg

## Verwysings
Judith's Paarl

[duimnael|links|270px|'n Uitsig vanaf Klooflands, [Lorentzville, suidwaarts oor Judith's Paarl en Bezuidenhoutsvallei op Kensington.]]

'''Judith's Paarl''' is 'n voorstad van Johannesburg in Suid-Afrika, in die voormalige "Area 9".

Die voorstad is genoem na Judith C.E. Viljoen, die dogter van Barend Viljoen, oorspronklike eienaar van die plaas Doornfontein. Sy het getrou met Frederik Jacobus Bezuidenhout na wie die aanliggende voorstad Bezuidenhoutsvallei genoem is en wat die plaas in 1861 by haar vader gekoop het. Hulle dogter was ook Judith, maar die buurt is nie na haar genoem nie, soos ook beweer word. Sy was gekant teen die verkoop en ontwikkeling van dié deel van die plaas, wat sy beskryf het as "die pêrel (Nederlands: "paarl") van die plaas".  

Nadat die voorstad Judith's Paarl in 1896 op sy plaas aangelê is, het Bezuidenhout besluit om niks meer van sy grond te verkoop nie, maar Johannesburg het so vinnig uitgebrei, dat hy kort voor lank oortuig is om afstand van die hele vallei te doen, selfs sy geskiedkundige opstal.

## Bronne 
*  Potgieter, D.J. (ed.) 1972. *Standard Encyclopaedia of Southern Africa*, volume 6. Cape Town: Nasionale Opvoedkundige Uitgewery (Nasou).

## Verwysings
Diewekruid

Die **diewekruid** (*Clematis brachiata*) is 'n plant wat inheems is aan Suid-Afrika, Namibië, Eswatini, Lesotho en Botswana. Dit kom in alle provinsies behalwe Noord-Kaap voor en dit is op die SANBI-rooilys as 'veilig' (LC) gelys.

Dit is 'n bladwisselende kruip- of klimplant wat tot 5&nbsp;m hoog kan klim. In die somer en herfs is dit bedek met talle klein, welriekende, roomwit blomme met 'n geel hart wat die indruk van sneeu skep.

Die plant word dikwels vir sy medisinale eienskappe gebruik. Die blare word in skoene of onder saals gebruik om verwondings teen te werk. Die blare word ook as tee gebruik teen verkoue.

## Fotogalery 

Clematis brachiata, blomme, Buffelsdrift, a.jpg
Clematis brachiata, blomme, Groenkloof NR.jpg
Clematis brachiata, Phalandingwe.jpg
Clematis brachiata, vrughofie, Pretoriuskloof, a.jpg
Clematis brachiata00.jpg
Clematis brachiata02.jpg
Clematis brachiata03.jpg

## Verwysings
Yamuna

[duimnael|links|[Nasa-Satellietbeeld van die Ganges-vlaktes met die Himalaja in die noorde en die Yamuna in die suide]]
Die **Yamuna** (Hindi en Sanskrit: यमुना *Yamunā* [ˈjʌmʊnaː]), ook **Jamuna** (जमुना *Jamunā* [ˈdʒʌmʊnaː]) of **Jumna**, is die grootste sytak van die Ganges. Die rivier, met 'n lengte van 1&nbsp;376&nbsp;km (855&nbsp;myl), vloei in die suidweste ewewydig aan die Ganges se boloop. Net soos die Ganges word die Yamuna hoogs vereer in Hindoeïsme. Dié rivier vorm saam met die Ganges die *Doab* (Hindi: दोआब *doāb*, afgelei van Persies: دو ﺁب *do-āb* "twee waters"), een van die mees intensief besproeide landbougebiede van Indië.

Die Yamuna ontspring naby die Yamunotri-tempel in Noord-Indië binne die Himalaja, net suid van die grens tot die Chinese outonome gewes Tibet in die deelstaat Uttarakhand. Aansluitend vloei dié rivier in 'n suidwestelike rigting en vorm die grens tussen die deelstate Haryana en Uttar Pradesh. Hier vloei die Yamuna deur die uniegebied Delhi met die Indiese hoofstad Nieu-Delhi. Verder suid verlaat dié rivier die grensgebied tussen die twee deelstate en bereik Agra, waar die Unesco-wêrelderfenisgebied Taj Mahal langs die oewer staan. Vanaf hier vloei die Yamuna in 'n suidoostelike rigting tussen die stede Gwalior in die weste en Kanpur in die ooste. Verder oos mond dié rivier in Allahabad in die Ganges uit.

Die Ganges en Yamuna se saamvloei is een van die heiligste plekke in Hindoeïsme en volgens die mitologie mond hier nog die heilige Sarasvati-rivier in die Ganges uit, wat die *Triveni Sangam* vorm. Hier word elke 12 jaar die Kumbh Mela gevier, waarby die pelgrims hul sondes in die riviere wegspoel.

## Fotogalery 

Lêer:Yamunotri temple and ashram.jpg|Die Yamunotri-tempel naby die Yamuna se oorsprong
Lêer:YamunaRiver.jpg|Sononder by die Taj Mahal aan die Yamuna
Lêer:Taj Mahal-11.jpg|Die Taj Mahal in Agra langs die Yamuna
Lêer:NorthIndiaCircuit 250.jpg|Saamvloei van die Ganges en Yamuna in Allahabad

## Verwysings 
## Eksterne skakels
Fairey Swordfish

duimnael|Fairey Swordfish Mk I
Die **Fairey Swordfish** was 'n dubbeldekker-eenmotorige vliegtuig wat sy nooiensvlug in 1934 onderneem het. Dit was 'n bomwerper wat torpedo's gedra het. Dit is deur die *Fairey Aviation Company* ontwikkel. Die vliegtuig het bekend geword tydens die keldering van die Bismarck.

## Tegniese besonderhede 
## Bronnelys 
* Munson, Kenneth: *Bombers 1939–1945*. Bounty Books. 2012.
Akita-prefektuur

duimnael
Vlag van die Akita-prefektuur|duimnael
 is een van die 47 prefekture van Japan. Akita is die hoofstad en belangrikste stedelike gebied.

## Eksterne skakels
Bokrambossie

Die **bokrambossie** (*Schkuhria pinnata* (Lam.) Kuntze ex Thell.) is 'n plant wat uitheems aan Suid-Afrika is. Dit is een van die onkruidspesies wat in mielievelde voorkom. Die oorspronklike voorkomsgebied is van Arizona in die Verenigde State, deur Meksiko en Sentraal-Amerika, Peru, Bolivië tot die noorde van Argentinië. Dit groei nou ook in Suider-Afrika, Kenia, die ooste van Australië, Japan, Spanje en Engeland.

Dit is 'n eenjarige plant wat 70 cm hoog kan word. Dit het talle klein geel blommetjies, en die regop stammetjies kan houtig word. In Peru word dit deur die Ketsjwa-sprekende bevolking van die Andes *Canchalagua* genoem. Hulle gebruik is as medisinale kruid teen talle kwale. Dit word ook in Suid-Afrika teen diabetes gebruik, maar navorsing het aangetoon dat asetoonekstrakte toksies is.

## Fotogalery 

Schkuhria pinnata - Bergianska trädgården - Stockholm, Sweden - DSC00164.JPG
Schkuhria pinnata - Botanischer Garten Mainz IMG 5591.JPG
Schkuhria pinnata - Botanischer Garten Mainz IMG 5594.JPG
Schkuhria pinnata flowerhead2 Jenene Kidston (16143230635).jpg
Schkuhria pinnata habit2 Jenene Kidston (15523500183).jpg
Schkuhria pinnata plant1 (16117434866).jpg

## Verwysings
Worcester, Engeland

:*Hiedie artikel handel oor die stad in Worcestershire, Engeland. Vir ander gebruike, sien Worcester (veelsinnig).*

**Worcester** () is 'n stad in Worcestershire, Engeland, 27&nbsp;km (17&nbsp;myl) suidwes van Birmingham en 37&nbsp;km noord van Gloucester. Die bevolking tel ongeveer 100&nbsp;000. Die Severnrivier begrens die westekant van die stadsentrum, wat oorskadu word deur die 12de eeuse Worcester Katedraal.

Die huidige stadsgrense dateer uit 1974, toe die Plaaslike Regeringswet van 1972 die munisipaliteite van Warndon en St. Peter the Great County na die stad oorgedra het.

Worcester was een van die gasheerstede tydens die Krieketwêreldbeker 1983 en Krieketwêreldbeker 1999.

## Beelde 

Lêer:Worcester in 1806. Engraving by J.Roper from a drawing by G.Cole.jpg|Kaart van Worcester in 1806
Lêer:Tudor Buildings Friar Street Worcester.JPG|Tudorgeboue in Friarstraat
Lêer:Tudor New St Worcester.JPG|Tudorgebou met boonste verdieping in Newstraat
Lêer:Worcester Shrub Hill railway station MMB 16 172331.jpg|Worcester Shrub Hill-stasie met 'n Londen Midlandtrein
Lêer:The Guildhall, High Street, Worcester.jpg|Worcester Guildhall

## Eksterne skakels 
*  Amptelike webwerf
Bias van Priëne

duimnael|**Bias van Priëne**
**Bias van Priëne** (Oudgrieks: Βίας ὁ Πριηνεὺς) leef in die 6de eeu v.C. en behoort saam met Thales, Pittakos en Solon tot die groep bekend as die Sewe Wyses. Byna alle informasie wat bekend is oor Bias kom van Diogenes Laërtius. Uit die oorlewende fragmente wat beskikbaar is kom Bias na vore as 'n rasionele filosoof. Heraclitus het hom hoog aangeslaan.

## Lewe 
Bias is gebore in Priëne en was die seun van Teutamus. Daar word gestel dat hy besonders bekwaam was om as advokaat op te tree. In 'n verwysing hierna het Demodicus van Alerius die volgende van hom gesê – "As jy 'n regter is gee 'n Priëniese uitspraak" en Hipponax sê, "Wees meer magtig in die betoog van sake as Bias van Priëne.

Hy word gereken onder die Sewe Wyses, en word deur Dicaearchus beskou as een van die vier oor wie konsensus heers dat die titel aan hulle toegeken kan word  — die ander drie is Thales, Pittacus, and Solon. Satyrus beskou hom as die leier van die Sewe Wyses. Selfs Heraclitus, wie persone soos Hesiod en Pythagoras gekritiseer het, het na Bias verwys as "'n Man van meer deugde as enige ander." Een van die voorbeelde van sy deugde is die legende dat Bias die losprys vir vrouens betaal het wie gevang was. Nadat hy die vrouens opgevoed het asof hulle sy dogters was, het hy hulle stad van oorsprong Messina teruggestuur.

## Enkele uitsprake 
Baie stellings word aan hom toegeskryf deur Diogenes Laertius en andere:

* "Begin stadig, maar hou vol waarmee jy begin het."
* "Die goeie mense laat hulself maklik mislei."
* "Die meeste mense is sleg."
* "'n Wyse mens dra sy besittings in homself rond."
* "Luister baie, maar praat net op die regte oomblik."
* "Moet nie vinnig praat nie, dit wys dwaasheid."
* "Praat van die gode soos hulle is."
* "Neem deur oorreding, nie deur mag nie."
Anysberg

Die **Anysberg** is 'n klein inselberg van ongeveer 34 km lank, net wes van die Klein-Swartberg in die Klein-Karoo. Die Anysberg-natuurreservaat is hier geleë. Die Prinsrivierdam is aan die suidekant van die berg geleë. Flora wat op die berg aangetref word is onder andere: louriersuikerbos en die visbekvygie. Die berg is vernoem na die anysplantjie (*Pimpinella anisum*), wat ook hier aangetref word.
Worcester (veelsinnig)

**Worcester** kan verwys na:
* Worcester, Wes-Kaap, Suid-Afrika
* Worcester, Limpopo, Suid-Afrika
* Worcester (kiesafdeling)

## Ander plekke 
### Engeland 
* Worcester is 'n stad en countydorp van Worcestershire in Engeland.
* Worcestershire, 'n graafskap in Engeland

### Verenigde State van Amerika 
* Worcester, Massachusetts, die grootste stad met dié naam
* Worcester, Missouri
* Worcester, New York 
* Worcester Township, Montgomery County, Pennsilvanië
* Worcester, Vermont
* Worcester, Wisconsin, 'n dorp
* Worcester (gemeenskap), Wisconsin
* Worcester County, Maryland
* Barry, Illinois, voorheen bekend as Worcester
* Marquette, Michigan, voorheen bekend as New Worcester

## Vervoer 
* *Worcester*, 'n GWR 3031-klas lokomotief wat gebou en gebruik is op die Great Western Railway tussen 1891 en 1915
* Union Station (Worcester, Massachusetts), die sogenaamde "Worcester" deur die Massachusettsbaai Vervoerowerheid
* HMS *Worcester*, verskeie skepe van die Britse Vloot
* USS *Worcester*, verskeie skepe van die Amerikaanse Vloot

## Mense 
* John van Worcester, Engelse monnik en kroniekskrywer
* Roger van Worcester, Biskop van Worcester
* Sylvester van Worcester, Biskop van Worcester

## Ander gebruike 
* Worcester (naam/van)
* Royal Worcester, 'n Engelse porseleinvervaardiger
* Worcester Kollege
* Worcester Akademie
Stad van Dawid

duimnael|250px|regs|
**Stad van Dawid** (Hebreeus : * עיר דוד *) is 'n argeologiese terrein in Jerusalem. Dit is langs die suidoostelike hoek van die mure van die Ou Stad van Jerusalem. Die terrein behels die paleis van koning Dawid, en sluit 'n watertonnel in wat deur koning Hiskia gebou is.

## Oorsprong van naam 
Die Stad van Dawid of die Dawidstad het sy naam gekry toe Dawid die Jebusiete daaruit verdryf het volgens 2 Samuel 5:4-9:

## Verwysings 
## Eksterne skakels 
*  City of David
*  From Shiloah to Silwan project
*  Did I Find King David's Palace?  Bybelse argeologiese oorsig